
Helpu John Davies
Tasg gyfoethog ar gyfer Blwyddyn 6
	Disgwyliadau FfLlRh a atgyfnerthir yn y wers hon 
Llythrennedd – Llafaredd: 
5.LLS2 Esbonio gwybodaeth a syniadau, archwilio a defnyddio ffyrdd o argyhoeddi (B5)
6.LLS2 Mynegi materion a syniadau’n eglur, gan ddefnyddio geirfa arbenigol ac enghreifftiau (B6)
6.LLS5 Archwilio materion heriol neu ddadleuol drwy barhau i gynnal y rôl y maent yn ei chwarae (B6)
Llythrennedd – Darllen:
5.DYD3 Cydgasglu a threfnu gwybodaeth a syniadau o ffynonellau gwahanol (B5)
6.DS5a Darllen yn fanwl, gan wneud nodiadau at ddibenion penodol (B6)
6.DYD3 cydgasglu a gwneud cysylltiadau, e.e. blaenoriaethu, categoreiddio, rhwng gwybodaeth a syniadau o ffynonellau gwahanol (B6)
Llythrennedd – Ysgrifennu:
6.YS5 defnyddio nodweddion a diwyg sydd wedi’u llunio er mwyn cyflwyno data a syniadau’n glir (B6)
6.YI2 Defnyddio geirfa amrywiol a phriodol, gan gynnwys geiriau ac ymadroddion pwnc benodol (B6)
Rhifedd:
5.Rh15 Amcangyfrif drwy dalgrynnu i’r 10, y 100 neu’r 1000 agosaf (B5)
3.D3 a 4.D3 Echdynnu a dehongli gwybodaeth o siartiau, amserlenni, diagramau a graffiau. (B3 a B4)
CA2.1 Trosglwyddo sgiliau mathemategol i amrywiaeth o gyd-destunau a sefyllfaoedd bob dydd (B5 a B6)
CA2.3 Dewis mathemateg a thechneg briodol i’w defnyddio (B5 a B6)
CA2.15 Dewis a llunio siartiau, diagramau a graffiau priodol a chanddynt raddfeydd addas (B5 a B6)
CA2.19 Defnyddio data i ddod i gasgliadau, a chydnabod y gall rhai casgliadau fod yn gamarweiniol neu’n ansicr (B5 a B6)
6.Rh11 Defnyddio cymhareb a chyfrannedd syml (B6)
6.Rh16 Gwirio atebion drwy ddefnyddio gweithrediadau gwrthdro (B6)
5.D4 a 6.D4 Cyflwyno data drwy ddefnyddio rhestrau, siartiau cyfrif, tablau, diagramau a thablau amlder, siartiau bar, siartiau data wedi’u rhannu i grwpiau, graffiau llinell a graffiau trawsnewid (B5 a 6)
Estyniad
Llythrennedd – Llafaredd:
7.LLS5 Dadlau’n llawn argyhoeddiad gan ddefnyddio gwybodaeth am y pwnc yn effeithiol  (B7)
Llythrennedd – Darllen:
7.DYD3 Cydgasglu a chrynhoi gwybodaeth berthnasol o wahanol destunau (B7)
7.DD6 Dilyn syniadau cychwynnol sydd o ddiddordeb iddynt drwy wneud rhagor o ymchwil (B7)
Rhifedd:
CA3.2 Blaenoriaethu a threfnu’r camau perthnasol sydd eu hangen er mwyn cwblhau tasg neu gyrraedd datrysiad (B7–B9)
CA3.5 Nodi, mesur neu gaffael yr wybodaeth sydd ei hangen i gwblhau’r dasg  
(B7–B9)
8.M3a Defnyddio cywerthoedd metrig bras ar gyfer unedau imperial a ddefnyddir bob dydd (B8)

	Trosolwg
Dylid paratoi’r pecyn isod fel llyfryn tirlun A5 ar gyfer y dysgwyr.
Wedyn dylai’r dysgwyr ddefnyddio’r wybodaeth a roddwyd a gwybodaeth arall sydd ar gael iddynt i baratoi achos ar gyfer newid bywydau plant yn yr 1840au.

	Cyflwyniad
Cysylltu ag unrhyw waith blaenorol ar Oes Fictoria a phlant y cyfnod hwnnw.
Ym 1840 arweiniodd Arglwydd Ashley (a ddaeth wedyn yn Iarll Shaftesbury – diwygiwr enwog yn Oes Fictoria) gomisiwn brenhinol a ymchwiliodd i amodau gweithwyr, yn enwedig plant, yn y pyllau glo a mannau eraill. Bu’r comisiynwyr yn ymweld â phyllau glo a chymunedau glofaol i hel gwybodaeth, weithiau’n groes i ddymuniadau perchnogion y pyllau. Pan gyhoeddwyd yr adroddiad, oedd yn cynnwys darluniau a hanesion personol y gweithwyr, ym mis Mai 1842, cafodd cymdeithas y cyfnod ei brawychu o ddeall bod plant mor ifanc â phump neu chwech oed yn gweithio fel trapwyr, yn agor a chau drysau awyru i lawr y pwll, cyn dod wedyn yn hurrier, yn gwthio tybiau glo.
Bydd y dysgwyr yn gweithio mewn grwpiau bach i chwarae rôl y prif rai a fu’n diwygio’r amodau gweithio i blant yn yr 1840au a arweiniodd, yn y diwedd, at Ddeddf Mwyngloddiau 1842. Dylai un aelod o’r grŵp i ymchwilio i hanes  John Davies (bachgen pwll go) a chwarae ei ran – efallai’r lleiaf abl; dylai aelod arall o’r grŵp chwarae rhan Robert Franks, un o'r Comisiynwyr, sy'n cyfweld â’r glowyr ac yn hel gwybodaeth (ar lafar neu ar ffurf adroddiad) i gynnwys data ar yr amodau i weithwyr y pyllau glo - efallai'r mwyaf abl, ac yna dylai aelod olaf y grŵp chwarae rhan yr Arglwydd Shaftesbury a fydd yn cyflwyno'r achos dros ddiwygio i'r Llywodraeth, ar sail canfyddiadau ei Gomisiynwyr.

	Gweithgareddau dysgu annibynnol 
Y dysgwyr yn gweithio mewn grwpiau bach, pob un gyda rôl fel y’i diffinnir uchod, i ddangos amodau gweithio plant yn Oes Fictoria.

	Adolygu dysgu
Chwarae rôl i gyflwyno’r canfyddiadau, ffilmio hyn â thabledi (i-pads).  Hunanasesiad o’r gwaith.

	Meysydd eraill y cwricwlwm
Sgiliau Hanes 
Gwybodaeth a dealltwriaeth o hanes:
Dylai dysgwyr gael cyfleoedd:
1. i adnabod y gwahaniaethau rhwng ffyrdd o fyw mewn gwahanol gyfnodau
2. nodi’r bobl arwyddocaol a disgrifio digwyddiadau mewn ac ar draws gwahanol gyfnodau 
3. deall pam roedd pobl yn gwneud pethau, beth achosodd ddigwyddiadau penodol a chanlyniadau’r digwyddiadau hynny.
Dehongliadau o hanes:
Dylai dysgwyr gael cyfleoedd:
· i nodi'r gwahanol ffyrdd y cafodd y gorffennol ei gyfleu a'i ddehongli
· gwahaniaethu rhwng ‘ffaith’ a ‘barn’, gan roi peth tystiolaeth / rhesymau seiliedig ar wybodaeth dros hyn.
Ymholiad hanesyddol:
Dylai dysgwyr gael cyfleoedd:
1. i ofyn ac ateb cwestiynau perthnasol ynglŷn â’r gorffennol
2. cynllunio’r dull ymchwilio sydd i’w ddefnyddio, gan awgrymu sut i ddod o hyd i wybodaeth berthnasol 
3. defnyddio ystod o ffynonellau, gan gynnwys TGCh, e.e. arteffactau, adeiladau a safleoedd, oedolion yn siarad am eu gorffennol, adnoddau gweledol, data a ffynonellau ysgrifenedig priodol 
4. myfyrio ynghylch eu canfyddiadau a’r dull ymchwilio a ddefnyddiwyd.
Trefnu a chyfathrebu:
Dylai dysgwyr gael cyfleoedd:
1. i ddewis, cofnodi a threfnu gwybodaeth hanesyddol 
2. cyfleu syniadau, barn a chasgliadau gydag annibyniaeth gynyddol mewn amrywiol ffyrdd, gan gynnwys TGCh, e.e. graffiau, siartiau, ysgrifennu estynedig, cyflwyniadau gweledol a llafar.
Ystod hanes:
Dylai dysgwyr gael cyfleoedd:
· i astudio’r newidiadau i fywydau beunyddiol pobl yn yr ardal yn y bedwaredd ganrif ar bymtheg 
· deall pam roedd pobl yn gwneud pethau, ymchwilio i’r hanes sydd o'u cwmpas ac i fywyd pobl ar wahanol adegau ac mewn gwahanol leoedd yn y gorffennol 
· gofyn ac ateb y cwestiynau: 
· A oedd newidiadau sylweddol i fywydau pobl yn y cyfnod hwn, ac os felly, pam?  
· Sut mae bywydau beunyddiol pobl yn y cyfnod hwn wedi eu cyfleu a’u dehongli a pham? 
· Sut roedd bywyd i bobl gyfoethog a thlawd, i ddynion, merched a phlant?








[image: ]John Davies
Dyma John Davies a fu’n gweithio ym Mhwll Glo Ferndale yn Rhondda Fach.  Dechreuodd weithio’n 12 oed ond, yn yr 1840au roedd llawer o blant yn dechrau gweithio yn y pyllau glo'n 5 oed.
Dyma sut oedd ei ddiwrnod yn cychwyn:
“Ro’n i’n codi am hanner awr wedi pump...roedd fy mam yn rhoi fy mwyd mewn blwch tun bychan ac yn rhoi te oer mewn potel dun. Ro’n i’n gwisgo fy nhrowsus cynfas, gyda darnau o gortyn a elwir yn Yorks o dan y pen-glin ac esgidiau cryfion..... Ro’n i’n mynd i’r pwll gyda mil o ddynion a bechgyn.”



Y Comisiwn Brenhinol
[image: Cover of 1842 Royal Commission into Children's Employment (Mines) Report]Ym 1840 helpodd ddyn o’r enw’r Arglwydd Ashley, a ddaeth wedyn yn Iarll Shaftesbury, i sefydlu Comisiwn Brenhinol (ymchwiliad) i ymchwilio i amodau gweithio plant. Cymerodd y gwaith ddwy flynedd i’w gwblhau. Roedd nifer o Gomisiynwyr ac un ohonynt oedd Robert Franks.
Eich tasg chi yw defnyddio peth o’r dystiolaeth a gasglwyd ar y pryd i helpu’r Arglwydd Ashley. Mae eisiau perswadio’r Llywodraeth i basio cyfraith fel nad oes raid i blant ifanc fel John weithio mewn pyllau a chwareli ac mewn mannau eraill fel gweithfeydd haearn, melinau a ffatrïoedd.







Pa waith roedd plant yn ei wneud dan ddaear?

[image: http://www.whitehaventimes.co.uk/Stom16.jpg]Y Trapiwr
Y trapiwr oedd aelod ieuengaf y teulu oedd yn gweithio dan ddaear. Roedd y gwaith yn syml - agor a chau’r drysau pren (drysau trap) oedd yn gadael awyr iach i mewn i'r pwll. Fel arfer bydden nhw’n eistedd mewn tywyllwch llwyr am hyd at ddeuddeg awr ar y tro, yn aros i’r drws agor a gadael i’r twba glo fynd drwodd. Doedd e ddim yn waith caled ond roedd yn ddiflas a gallai fod yn beryglus iawn. Petaen nhw’n mynd i gysgu, gallai diogelwch pawb fod yn y fantol.

Yr Hurrier a’r Thruster
[image: http://wwwdelivery.superstock.com/WI/223/1566/PreviewComp/SuperStock_1566-781099.jpg]Roedd y plant hŷn a’r merched yn gweithio fel hurriers. Roedden nhw’n  tynnu ac yn gwthio tybiau llawn glo ar hyd twneli o wyneb y pwll i waelod y pwll. Roedd y plant iau’n gweithio mewn parau, un fel hurrier a’r llall fel thruster, ond roedd y plant hŷn a’r merched yn gweithio ar eu pen eu hunain. Byddai’r hurrier wedi’i glymu wrth y twba â harnais, a byddai’r thruster yn helpu’r hurrier drwy wthio’r twba glo o’r cefn gyda’i ddwylo a chorun ei ben. Gallai’r tybiau a’r glo bwyso dros 600 cilogram a rhaid oedd eu symud drwy dwneli oedd yn aml iawn yn 60-120cm o uchder yn unig. 

Y Getter (oedd hefyd yn cael ei alw’n hewer neu’n dorrwr)
[image: http://www.sip.ie/sip019B/conditions/2.jpg]Y getters oedd aelodau hynaf a chryfaf y teulu, bron bob amser yn ddynion aeddfed neu’n fechgyn ifanc cryfion. Eu gwaith nhw oedd gweithio ar wyneb y pwll glo, yn torri’r glo o’r wythïen â chaib fechan. 
Getters oedd unig aelodau r teulu oedd yn cael gweithio drwy’r amser yng ngolau channwyll neu lamp ddiogelwch – oherwydd bod angen golau arnyn nhw i weld wyneb y glo.


MERTHYR TUDFUL – ARDAL ISAF 
GWAITH HAEARN PLYMOUTH 
Messrs. R. ac A. Hill, Perchenogion.
Personau a gyflogid:
	Gwaith Haearn
	Dynion a Bechgyn
	Merched

	O dan 18
	1000
	100

	O dan 13
	200
	100

	O dan 18
	100
	50



	Pyllau Glo a Gweithfeydd Haearn
	Dynion a Bechgyn
	Merched 

	O dan 18
	350
	40

	O dan 13
	130
	40

	O dan 18
	19
	25



Rhif 32, Morgan Lewis, 9 oed, puller-up neu godwr drysau.
Fi sy'n codi drws y ffwrneisiau pwdlo i'r dynion ac rwy’ wedi bod yn gwneud hyn am bythefnos. Ro’n i wrth y peiriant gwasgu am ddwy flynedd, yn sythu barrau haearn. Mae sythu’n waith caletach na chodi'r drws. Rwy’n gweithio 12 awr ar sifft ddydd a 12 ar sifft nos. Rydyn ni’n newid bob yn ail wythnos o sifft ddydd i sifft nos. Ambell waith rwy’n llosgi ond nid cymaint fel na alla’ i weithio. Mae’r gwaith yn fy mlino ond mae’r cinio yn rhoi nerth i mi ac mae gan fy nhad gig bob amser, ac rwy’n cael ychydig ganddo. Rydyn ni’n gorffwys am hanner awr i fwyta bob pryd ac yn cael dau bryd y dydd yn y pwll. 
Dydw i erioed wedi bod i ysgol ddydd ond rwy’n cael fy anfon i Ysgol Sul Mr Jones i ddysgu llythrennau Cymraeg. Allaf i ddim dweud fy mod wedi eu dysgu eto.
Pan fyddaf yn gadael y gwaith, rwy’n chwarae ar y ffordd ac mae mam yn mynd â fi i ymolchi cyn gadael i mi fynd i’r gwely. Weithiau rwy’n cael fy chwipio am chwarae o gwmpas. 
Rwy’n ennill 14 swllt y mis.





Rhif 46, Mary Davis, bron yn 7 oed, ceidwad drws yr aer.
Merch fach dlws iawn oedd yn cysgu’n sownd o dan ddarn o garreg wrth ddrws yr aer tanddaear.
Roedd ei lamp wedi diffodd oherwydd bod dim olew ynddi,ac, ar ôl deffro, dywedodd fod llygod mawr wedi rhedeg i ffwrdd â’i bara a chaws a’i bod felly wedi mynd i gysgu. Teimlai’r stiward, oedd gyda fi, nad oedd yn ddigon hen er ei fod yn siŵr ei bod wedi bod dan ddaear am bron i ddeunaw mis.

Rhif 165. GWAITH HAEARN ABERDÂR AC ABERNANT, ym mhlwyf Aberdâr yn sir Morgannwg, oedd yn berchen i Gwmni Haearn Aberdâr.
DATGANIAD am y PLANT a’r BOBL IFANC a GYFLOGID yno.
Yn y ffwrneisiau chwyth:
7 bachgen a 3 merch dan 13 oed.
6 bachgen a 14 merch rhwng 13 a 18 oed.
2 fachgen 9 oed ac 1 ferch 8 oed.
Yn y gefeiliau a’r melinau:
21 bachgen dan 13 oed, 55 bachgen rhwng 13 a 18 oed. 3 bachgen 10 oed.
Yn y pyllau glo:
14 bachgen dan 13 oed.
9 bachgen rhwng 13 a 18 oed.
2 fachgen 8 oed .
Yn y mwyngloddiau:
47 bachgen a 3 merch dan 13 oed.
104 bachgen ac 17 merch rhwng 13 a 18 oed.
2 fachgen 7 oed.




LANDSHIPPING. Hwlffordd, Sir Benfro 14eg o Chwefror, 1844.
Gŵr o’r enw'r Cyrnol Owen oedd piau’r pwll glo. Roedd y gwaith yn mynd o dan Afon Cleddau ond roedd wedi bod yn segur ers tair blynedd.
Pan gafodd  y gwaith ei agor eto, torrodd y dŵr i mewn i’r gwaith tra oedd tua hanner cant o ddynion a bechgyn wrthi’n gweithio yno. Rhuthrodd y dŵr i mewn ar fwrlwm a rhedodd bawb am eu bywydau ond collodd tua deugain ohonynt eu bywydau.  Dywedodd un llygad-dyst fod y dŵr wedi rhuthro i lawr i’r gwaith gyda grym aruthrol.
Y rhai a fu farw oedd:
	Thomas Gray gan adael gwraig a chwech o blant.
Benjamin Hart, gan adael gwraig a thri o blant.
Mab Benjamin Hart.
William Llewellyn gan adael gwraig a phlentyn.
Mab William Llewellyn.
Thomas Llewellyn oedd â chwaer yn ddibynnol arno.
William Llewellyn gan adael gwraig a phlant wedi tyfu i fyny.
Benjamin Jones, gan adael gwraig.
Joseph Picton a thri mab, gan adael gwraig a thri o blant eraill.
John Cole gan adael mam a chwiorydd oedd yn ddibynnol arno.
Hitchings, di-briod.
Bedford, di-briod.
	Thomas, bachgen.
Owens, bachgen.
Dau fachgen o’r enw Davies.
Dau fachgen o’r enw John.
Dau fachgen o’r enw Picton.
Cole, bachgen.
Bachgen o’r enw Hughes.
Bachgen o’r enw Hitchings.
Bachgen, Llewellyn.
Jones, bachgen.
Davies, bachgen.
Day, bachgen.
Dau fachgen o’r enw Butler.
Dau fachgen o’r enw Cole.
Jenkins, bachgen
Dau fachgen amddifad y ddiweddar Jane Wilkins.







[image: Garden Pit Memorial]

[image: 1842 Commission text on causes of death in coal mining accidents]




Yr Ysgol
Ar ddechrau cyfnod Oes Fictoria yn Lloegr, doedd y plant tlotaf ddim yn mynd i’r ysgol o gwbl. Roedden nhw’n tyfu heb allu darllen nac ysgrifennu. Yn aml iawn, doedd y rhieni ddim yn gallu fforddio'r ychydig geiniogau'r wythnos roedd yn rhaid eu talu i'w hanfon i'r ysgol. Yn lle mynd i’r ysgol roedden nhw’n cael eu hanfon allan i weithio i ennill arian i’w teuluoedd.
Roedd plant o deuluoedd glofaol yn cychwyn gweithio’n ifanc iawn. Roedd yr arian roedden nhw’n ei ennill yn rhan bwysig o incwm y teulu a phetaen nhw’n mynd i’r ysgol, byddai eu teuluoedd yn colli’r incwm hwn.
Gwelodd llawer o blant glowyr mai’r unig gyfle oedd ganddyn nhw  i ddysgu unrhyw beth o gwbl oedd yn Ysgol Sul yr Eglwys neu’r Capel. Roedd y gwersi’n canolbwyntio ar ddarllen, ysgrifennu a rhifyddeg (y tri R yn Saesneg) ac ysgrythur. Dysgai’r plant drwy gopïo ac ailadrodd hyd nes roeddent nhw’n gwybod pethau ar eu cof.
Dysgai’r plant i ysgrifennu ar lechen oherwydd bod papur yn ddrud iawn. Roedden nhw’n crafu’r llythrennau ar y llechi â darnau miniog o lechen. Roedd y plant hŷn yn dysgu sut i ddefnyddio pin ac inc drwy ysgrifennu mewn llyfrau.

[image: 1842 Commissioners' findings on school instruction for a mining community]






[image: A page from the 1842 Commissioners' Report showing measurement of collier boys]






[image: A page from the 1842 Commissioners' Report showing measurement of collier girls]











Helpu John Davies – rhan John Davies
Cynlluniwch sut byddwch yn chwarae rhan John Davies, gan ddefnyddio’r canlynol yn ganllaw’n unig:
· Disgrifiwch sut roedd John Davies yn dechrau ei ddiwrnod.
· Beth oedd ei waith yn y pwll, tybed?
· Pa mor hir oedd ei ddiwrnod gwaith a faint roedd yn ei ennill?
· I’r 10 agosaf, faint o fechgyn yr un oed â John oedd yn gweithio yn y pwll? Beth am y merched (i’r 10 agosaf)?
· Meddyliwch sut fywyd oedd gan chwaer fach John.
· Ewch ati i wneud siart data grŵp yn dangos pwy gafodd ei ladd yn nhrychineb pwll glo Landshipping.
· Faint o blant o dan 13 oed a fu farw mewn damweiniau pwll glo?
· Oedd John Davies yn mynd i’r ysgol?  Os oedd, pryd a pha mor aml?
· Faint o blant i gyd oedd yn mynychu’r tair Ysgol Sul yn Silkstone?
· Pam, yn eich barn chi, roedd cyn lleied o blant yn mynychu’r Ysgol Ddydd a’r Ysgol Nos o’i gymharu â’r Ysgolion Sul? 
· Edrychwch ar y gwahanol bynciau a oedd yn cael eu dysgu yn yr ysgol. Sut maen nhw’n cymharu â’r pynciau rydych chi’n eu dysgu heddiw? 
· Dowch o hyd i daldra rhywun tebyg i’ch oed chi ar y siart Fesuriadau.  Edrychwch ar eu taldra ar dâp mesur a’i gymharu â’ch taldra chi.  Ydych chi’n dalach neu’n fyrrach na’r plentyn ar y siart?








Helpu John Davies – rhan yr Arglwydd Shaftesbury
Cynlluniwch sut byddwch yn chwarae rhan Arglwydd Shaftesbury, gan ddefnyddio’r canlynol yn ganllaw’n unig:
· Disgrifiwch fywyd yn y pyllau glo i blant yng Nghymru ym 1840.
· Pa waith roedden nhw’n ei wneud?
· Pa mor hir oedd y diwrnod gwaith a faint roedden nhw’n ei ennill?
· I’r 10 agosaf, faint o blant o dan 13 oed oedd yn gweithio yn y pwll go? 
· Ewch ati i wneud siart data grŵp yn dangos pwy gafodd ei ladd yn y trychineb ym mhwll glo Landshipping.
· Faint o blant o dan 13 oed oedd yn marw mewn damweiniau pwll glo? Faint o dan 18 oed?
· Oedd plant yn mynd i’r ysgol?  Os oeddent, pryd a pha mor aml?
· Faint o blant i gyd oedd yn mynychu’r tair Ysgol Sul yn Silkstone?
· Pam, yn eich barn chi, roedd cyn lleied o blant yn mynychu’r Ysgol Ddydd a’r Ysgol Nos o’i gymharu â’r Ysgolion Sul?
· Gweithiwch allan faint o ddiwrnodau'r flwyddyn rydych chi’n mynd i’r ysgol. Sut mae hyn yn cymharu â faint o ddiwrnodau roedd plant yn Silkstone yn mynd i’r Ysgol Sul pob blwyddyn?
· Ydych yn meddwl bod y plant hyn yn cael addysg dda? Eglurwch eich barn. 
· Edrychwch ar y gwahanol bynciau a oedd yn cael eu dysgu yn yr ysgol. Sut maen nhw’n cymharu â’r pynciau rydych chi’n eu dysgu heddiw? 
· Dowch o hyd i daldra rhywun tebyg i’ch oed chi ar y siart Fesuriadau.  Edrychwch ar eu taldra ar dâp mesur a’i gymharu â’ch taldra chi.  Ydych chi’n dalach neu’n fyrrach na’r plentyn ar y siart?
· Gweithiwch allan gyfartaledd ar gyfer grŵp bach ar y siart a’i gymharu â grŵp o’ch cyfoedion.
· Paratowch eich achos i’w roi i’r Llywodraeth i geisio newid pethau i blant.  Beth yw’r pethau pwysicaf sydd angen eu dweud?



Helpu John Davies – rhan Robert Franks
Cynlluniwch sut byddwch yn chwarae rhan Robert Franks, gan ddefnyddio’r canlynol yn ganllaw’n unig:
· Meddyliwch am y cwestiynau y byddech yn eu gofyn i’r plant sy’n gweithio yn y pyllau glo.
· Disgrifiwch fywyd yn y pyllau glo i blant yng Nghymru ym 1840.
· Pa mor hir oedd y diwrnod gwaith a faint roedden nhw’n ei ennill?
· I’r 100 agosaf, faint o blant o dan 18 oed oedd yn gweithio yn y pwll go? 
· Ewch ati i wneud siart data grŵp yn dangos pwy gafodd ei ladd yn y trychineb ym mhwll glo Landshipping.
· Faint o blant o dan 18 oed oedd yn marw mewn damweiniau pwll glo? 
· Oedd plant yn mynd i’r ysgol?  Os oeddent, pryd a pha mor aml?
· Faint o blant i gyd oedd yn mynychu’r tair Ysgol Sul yn Silkstone?
· Pam, yn eich barn chi, roedd cyn lleied o blant yn mynychu’r Ysgol Ddydd a’r Ysgol Nos o’i gymharu â’r Ysgolion Sul?
· Gweithiwch allan faint o ddiwrnodau'r flwyddyn rydych chi’n mynd i’r ysgol. Sut mae hyn yn cymharu â faint o ddiwrnodau roedd plant yn Silkstone yn mynd i’r Ysgol Sul pob blwyddyn?  
· Ydych yn meddwl bod y plant hyn yn cael addysg dda? Eglurwch eich barn. 
· Edrychwch ar y gwahanol bynciau a ddysgwyd yn yr ysgol. Sut maen nhw’n cymharu â’r pynciau rydych chi’n eu dysgu heddiw? 
· Pa rai o’r plant fyddai’n well ganddynt fynd i’r ysgol na gweithio yn y pwll? 
· Ydych chi’n meddwl bod y plant yn colli allan ar unrhyw beth oherwydd nad ydyn nhw’n gallu darllen ac ysgrifennu’n dda? 
· Pa gwestiynau allai’r is-gomisiynwyr fod wedi eu gofyn i’r plant am eu hiechyd, yn eich barn chi?
· Defnyddiwch y wybodaeth yn y tablau i blotio graff sy’n dangos oedran a thaldra’r bechgyn a'r merched a gafodd eu harchwilio. 
· Ewch ati i greu eich siart eich hun drwy gasglu oedran a thaldra’r disgyblion yn eich dosbarth. Sut mae eich dosbarth yn cymharu â’r bechgyn neu’r merched yn y pwll glo? 
· Edrychwch ar y data a gasglwyd yn y tablau. Defnyddiwch y data i edrych ar gyfartaleddau – modd, cymedrig a chanolrif y data. 
· Ewch ati i greu fersiwn fodern o adroddiad yr is-gomisiynwyr drwy greu cronfa ddata gyda’r data yn y tablau. 
· [bookmark: _GoBack]Paratowch eich achos i’w roi i’r Llywodraeth i geisio newid pethau i blant.  Beth yw’r pethau pwysicaf sydd angen eu dweud?

537. The deaths in mines and on the pit-banks, 349 in number, are as
follows

950, The following table shows the amount and means of school instruction in Silkstone schools
Silkstone, contuining o population of about 1300 persons, almost entirely em-
ployed in the coal-pits.

